b'\n_START_ARTICLE_\nMauri Valtonen\n_START_PARAGRAPH_\nMauri Valtonen (1945- ) on suomalainen t\xc3\xa4htitieteilij\xc3\xa4 ja Turun yliopiston professori. Valtonen on kirjoittanut useita suomenkielisi\xc3\xa4 t\xc3\xa4htitiedett\xc3\xa4 k\xc3\xa4sittelevi\xc3\xa4 kirjoja._NEWLINE_Valtonen valmistui filosofian tohtoriksi Cambridgen yliopistosta vuonna 1975. H\xc3\xa4n toimi Tuorlan observatorion johtajana vuodesta 1980 vuoteen 2002. Valtonen palasi observatorion johtajaksi j\xc3\xa4lleen vuonna 2007. Tutkimuksessaan Mauri Valtonen on keskittynyt mm. gravitaatiofysiikkaan, ratojen laskentaan ja radioastronomiaan. Vuonna 2008 Valtosen johtama tutkimusryhm\xc3\xa4 vahvisti Albert Einsteinin kehitt\xc3\xa4m\xc3\xa4n yleisen suhteellisuusteorian. Aiemmin teoria on kyetty vahvistamaan suhteellisen heikoissa painovoimakentiss\xc3\xa4, mutta Valtonen tutkimusryhmineen havaitsivat OJ 287 -kvasaarin kaksoismusta-aukkoj\xc3\xa4rjestelm\xc3\xa4n prekressoivan t\xc3\xa4sm\xc3\xa4lleen yleisen suhteellisuusteorian ennustamalla tavalla. Samalla Valtosen tutkimusryhm\xc3\xa4 varmisti mustien aukkojen olemassaolon.'